nahid-hub/BLUGE-bengali-wikipedia-section-title-prediction huggingface dataset:
ট্যানকিনি () হচ্ছে ট্যাংক টপের সাথে মিল রেখে তৈরি এক ধরনের বিকিনি। সাধারণত স্প্যানডেক্স ও কটন, বা লাইক্রা ও নাইলন মিলিয়ে এ ধরনের বিকিনি তৈরি করা হয়। এ ধরনের বিকিনির উৎপত্তি হয় ১৯৯০-এর দশকে। লেখক উইলিয়াম সাফিরের বক্তব্য অনুসারে, “"-কিনি" পরিবারের বর্তমানের বৈপ্লবিক ডিজাইনটি হচ্ছে ট্যানকিনি, যা মূলত স্প্যাঘেটি ফিতা দিয়ে তৈরি একটি ট্যাংক টপ।” ঐতিহ্যবাহী বিকিনির ট্যানকিনির পার্থক্যটি হচ্ছে এর টপসে। ট্যানকিনির উপরাংশ মূলত একটা ট্যাংক টপ। ওপর থেকে শুরু হয়ে ঠিক নাভীর নিচে এসে ট্যানকিনির টপের প্রান্তদেশ উন্মুক্ত হয়। এ ধরনের বিকিনি প্রচলিত দুই প্রস্থ কাপড়ের তৈরি সাঁতারের পোষাক, বা এক কাপড়ের পোষাকের তুলনায় বেশি শালীন হিসেবে বিবেচিত হয়।

ট্যানকিনি ডিজাইনের উৎপত্তি হয় ফ্যাশন ডিজাইনার অ্যানা কোলের কাছ থেকে। তিনি যুক্তরাষ্ট্রে সাঁতারের পোষাকের ঈশ্বরমাতা হিসেবে বিবেচিত। ১৯৯৮ সালে তিনি ট্যানকিনি বিকিনি প্রচলন করার মাধ্যমে তিনি তার ডিজাইনিং জীবনের সবচেয়ে বড় সাফল্য লাভ করে। এটি দুই প্রস্থের বিকিনি হওয়া সত্ত্বেও এর টপ (উপরাংশ) সাধারণ বিকিনি টপেরে তুলনায় একজন নারীর বুকের কবন্ধের অনেক বেশি স্থান আবৃত করে। এ ধরনের বিকিনি সেই সময় ক্রেতাদের কাছে খুবই জনপ্রিয় হয়ে ওঠে। এছাড়া ট্যানকিনির বিভিন্ন সংস্করণও বের হতে থাকে। স্প্যানডেক্স ও কটন, এবং লাইক্রা ও নাইলন নির্মিত ট্যানকিনির নাম হয় ক্যামকিনি। এক্ষেত্রে টপস ছিলো ট্যাংক আকৃতির ও এর সাথে স্প্যাঘেটি ফিতার সংমিশ্রণ ছিলো। এছাড়াও ওপরাংশ ফরাসি বন্দু টপের মতো হলে তার নাম হয় বন্দুকিনি। ট্যানকিনি বিভিন্ন রংয়ের, আকৃতির, ও স্টাইলের হতে পারে। কিছু ট্যানকিনি টপে পুশ-আপ ব্রা’র সুবিধাযুক্ত ছিলো, যা বিশেষ করে শিশুদের সৈকতের পোশাক হিসেবে জনপ্রিয় হয়ে ওঠে। "ভোগ" ম্যাগাজিনের ফ্যাশন সংবাদ পরিচালক ক্যাথরিন বেটসের মতে, এই উভচরী পোষাক, বালু ও সমুদ্র উভয় স্থানেই পরিহিতাকে টপস খুলে পড়ার ঝুঁকি এড়িয়ে ইচ্ছেমতো র‌্যাফটিং, ভলিভল খেলার ও সাঁতার কাটার সুযোগ করে দেবে।

সঠিক অনুচ্ছেদ শিরোনাম কোনটি?
titleA. মাইক্রোকিনি
titleB. ট্যানকিনি
titleC. স্লিং বিকিনি
titleD. ভেলকিনি
উত্তর: titleB
কানাডার অপরাধ আইন অনুসারে ডাকাতি করা গুরুতর অপরাধ। এর ফলে ব্যক্তির যাবজ্জীবন কারাদন্ড হতে পারে। যদি কেও ডাকাতি করার সময় অস্ত্রের ব্যবহার না করে, এবং তার বিরুদ্ধে সেটাই প্রথম অভিযোগ হয়, সে ক্ষেত্রে তার নূন্যতম পাঁচ বছরের কারাদন্ড হয়, কিন্তু যদি তার বিরুদ্ধে এর আগেও পুলিশের রেকর্ডে অভিযোগ থেকে থাকে, তাহলে তার সাতবছরের কারাদন্ড হয়।

সঠিক অনুচ্ছেদ শিরোনাম কোনটি?
titleA. উত্তরাঞ্চলীয় আয়ারল্যাণ্ড
titleB. ইংল্যান্ড এবং ওয়ালস
titleC. যুক্তরাষ্ট্র
titleD. কানাডায়
উত্তর: titleD
সাংহাই কমিউনিস্ট পার্টির সম্পাদক পদে নিয়োগের মধ্য দিয়েই এটি স্পষ্ট হয়ে গিয়েছিল যে শি জিনপিং চীনের পঞ্চম প্রজন্মের নেতৃত্বের অংশ হতে যাচ্ছেন। ২০০৭ সালের অক্টোবরে সিপিসির ১৭তম কংগ্রেসে ৯-সদস্য বিশিষ্ট পলিটব্যুরো কার্যকরী কমিটিতে তার অন্তর্ভুক্তির মাধ্যমে এটি আরও স্পষ্ট হয়ে উঠে। জিনপিং পলিটব্যুরোতে লি কেকিয়াঙ্গের উপরে স্থান লাভ করেন এবং এর মধ্য দিয়ে এটা অনেকটা নিশ্চিত হয়ে যায়- শি জিনপিঙ্গই হতে যাচ্ছেন চীনের পরবর্তী প্যারামাউন্ট লিডার বা ‘একচ্ছত্র নেতা’। একই সময়ে জিনপিং কমিউনিস্ট পার্টির কেন্দ্রীয় সচিবালয়ের প্রধান নিযুক্ত হন। ২০০৮ সালের মার্চে সিপিসির ১১তম জাতীয় গণসম্মেলনে জিনপিং গণপ্রজাতন্ত্রী চীনের উপ-রাষ্ট্রপতি ঘোষিত হলে ‘একচ্ছত্র নেতা’ হওয়ার ক্ষেত্রে তার সম্ভাবনা আরও জোরদার হয়। ধারণা করা হয়ে থাকে, জিনপিঙ্গের উজ্জ্বল সম্ভাবনার একটি অন্যতম কারণ হচ্ছে তার সাথে বর্তমান রাষ্ট্রপতি হু জিনতাও ও উপ-রাষ্ট্রপতি হিসেবে তার পূর্বসূরী জেং কিংহঙ্গের, অর্থাৎ চীনা রাজনীতির বহুমুখী নেতৃত্বের সুসম্পর্ক।

কমিউনিস্ট পার্টির শীর্ষ পর্যায়ে আসীন হওয়ার পর থেকে জিনপিং একাধিক গুরুত্বপূর্ণ পদে বহাল হয়েছেন বা দায়িত্ব লাভ করেছেন। তিনি ২০০৮ গ্রীষ্মকালীন অলিম্পিকের আয়োজক দলের নেতৃত্ব দেন। একই সাথে তিনি হংকং ও ম্যাকাও বিষয়ক দপ্তরেরও দায়িত্বে ছিলেন। তাকে কেন্দ্রীয় দলীয় বিদ্যালয়, যেখান থেকে সিপিসির আদর্শগত শিক্ষা দেয়া হয় এবং ক্যাডাররা প্রশিক্ষণ লাভ করে, এই প্রতিষ্ঠানটির সভাপতি হিসেবে দায়িত্ব দেওয়া হয়। ২০০৮ সালে সিচুয়ান ভূমিকম্পের পর তিনি উচ্চপদস্থ সরকারি এবং রাজনৈতিক ব্যক্তিত্ব হিসেবে শাংসি ও গানসু প্রদেশ পরিদর্শন করেন। উপ-রাষ্ট্রপতি হিসেবে জিনপিং তার প্রথম বিদেশ সফর হিসেবে ২০০৮ সালের মে মাসে মাত্র ৮ দিনের মধ্যে দক্ষিণ কোরিয়া, মঙ্গোলিয়া, সউদি আরব, কাতার ও ইয়েমেন ভ্রমণ করেন। গ্রীষ্মকালীন অলিম্পিক শেষ হওয়ার পর জিনপিঙ্গের উপর গণপ্রজাতন্ত্রী চীনের ৬০তম প্রতিষ্ঠাবার্ষিকী উদযাপনের মহোৎসব আয়োজনের দায়িত্ব দেওয়া হয়।

এছাড়াও অনানুষ্ঠানিকভাবে প্রচারিত আছে, শি জিনপিং ৬৫২১ প্রজেক্ট নামে সিপিসির সর্বোচ্চ পর্যায়ের একটি গোপন কমিটির প্রধান ছিলেন, যে কমিটির দায়িত্ব ছিল গুরুত্বপূর্ণ চারটি দিবস (গণপ্রজাতন্ত্রের ৬০তম প্রতিষ্ঠাবার্ষিকী, তিব্বত বিদ্রোহের ৫০তম বার্ষিকী, তিয়ানামেন স্কয়ার আন্দোলনের ২০তম বার্ষিকী ও ফালুন গং দমনের ১০ম বার্ষিকী- অনানুষ্ঠানিক প্রজেক্টটি নামকরণ হয়েছে বার্ষিকীগুলোর আদি সংখ্যা থেকে) উপলক্ষে সরকারবিরোধীদের বিরুদ্ধে বিশেষ ব্যবস্থা গ্রহণ করা।

চীনের শুরুর দিককার প্রসিদ্ধ ও অভিজ্ঞ রাজনীতিবিদদের সন্তানদের যারা রাজনীতিতে এসেছেন, তাদের মধ্যে শি জিনপিংকে সবচেয়ে সার্থক হিসেবে বিবেচনা করা হয়।

বিদেশী রাষ্ট্রগুলোর চীনবিষয়ক নীতিনির্ধারক ও প্রতিনিধিদের মধ্যে শি জিনপিঙ্গের জনপ্রিয়তা রয়েছে। সিঙ্গাপুরের সাবেক প্রধানমন্ত্রী লী কুয়ান ইউ জিনপিং সম্পর্কে বলেন, “তিনি একজন চিন্তাশীল মানুষ যিনি রাজনৈতিক জীবনে বহু পরীক্ষা ও পর্যায় পার হয়ে এই অবস্থানে এসেছেন”। ইউ আরও বলেন, “আমি তার রাজনৈতিক সত্তাকে নেলসন ম্যান্ডেলার সাথে এদিক থেকে তুলনা করি, যে তিনি আবেগের দিক থেকে একজন স্থিতিশীল মানুষ যিনি নিজের বিচার বিবেচনাকে ব্যক্তিগত ভোগান্তি বা দুর্ভোগের দ্বারা প্রভাবিত হতে দেন না। এক বাক্যে শি জিনপিং একজন সন্তোষজনক মানুষ।”

যুক্তরাষ্ট্রের সাবেক অর্থ মন্ত্রী (সেক্রেটারি অফ ট্রেজারি) হেনরি পলসন জিনপিংকে এভাবে বর্ণনা করেন, “এমন একজন মানুষ যিনি জানেন কীভাবে লক্ষ্যে পৌঁছতে হয়”।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. উত্থান
titleC. কার্যকরী কমিটিতে যোগদান ও উপ-রাষ্ট্রপতিত্ব
titleD. ব্যক্তিগত জীবন
উত্তর: titleC
২০১২ বিপিএলে পরাজয় দিয়ে শুরু করে দুরন্ত রাজশাহী। ১০ ফেব্রুয়ারি বিপিএলের প্রথম খেলায় চিটাগাং কিংসের দেওয়া ২০৭ রানের টর্গেট তাড়া করতে নেমে ১৯.৫ ওভারে ১৫৩ রানে গুটিয়ে যায় রাজশাহীর ইনিংস। ১১ ফেব্রুয়ারি, বিপিএলে দ্বিতীয় খেলায় বরিশাল বার্নার্সের বিপক্ষে ২২ রানে হেরে যায় রাজশাহী। তৃতীয় খেলা থেকে জয়ের ধারায় ফেরে রাজশাহী। ১৪ ফেব্রুয়ারি সিলেট রয়্যালসের বিপক্ষে ১৬ রানে জয় লাভ করে তারা। এরপর খুলনা, ঢাকা, চিটাগাং এবং বরিশালের বিপক্ষে টানা পাঁচ খেলায় জয় লাভ করে রাজশাহী। ২৪ ফেব্রুয়ারি, সিলেটের বিপক্ষে ৯ উইকেটে পরাজয়, ২৬ ফেব্রুয়ারি, খুলনার বিপক্ষে ৮ উইকেটের জয় এবং ২৭ ফেব্রুয়ারি, ঢাকার বিপক্ষে ৩ উইকেটের জয় দিয়ে পয়েন্ট টেবিলে শীর্ষস্থান নিয়ে ১ম পর্ব শেষ করে রাজশাহী। সেমি ফাইনালে বরিশাল বার্নার্সকে ১৮৫ রানের টার্গেট দিয়েও আহমেদ শেহজাদের অপরাজিত ১১৩ রানের ইনিংসে ৮ উইকেটে পরাজিত হয় রাজশাহী। এতে করে প্রতিযোগীতা থেকে বিদায় নিতে হয় তাদের।

সঠিক অনুচ্ছেদ শিরোনাম কোনটি?
titleA. ইতিহাস
titleB. ২০১২ বিপিএল
titleC. প্রথম পর্বের পয়েন্ট তালিকা
titleD. ফিকশ্চার এবং ফলাফল
উত্তর: titleB
চাঁদ বিবি বিজাপুর সুলতানাতের প্রথল আলী শাহের সাথে বিবাহবন্ধনে আবদ্ধ হন। তার স্বামী কর্তৃক বিজাপুর সুলতানাতের পূর্ব প্রান্তে একটি বাওড়ি নির্মাণ করেন। বাওড়িটির নাম চাঁদ বিবির নামানুসারে 'চাঁদ বাওড়ি' রাখা হয়।

আলী আদিল শাহের পিতা, ইব্রাহিম আদিল শাহ রাজ দরবারের ক্ষমতা সুন্নি আমির, হাবশি ও দাক্ষিণাত্য বাসীদের মাঝে ভাগ করেন। কিন্তু, আলী আদিল শাহ শিয়াদের পছন্দ করতেন। ১৫৮০ সালে তার মৃত্যুর পর শিয়া আমিরগণ তার ভাগ্নে দ্বিতীয় ইব্রাহিম আদিল শাহকে সিংহাসনে বসান। তখন দাক্ষিণাত্যবাসী কামাল খান তার রাজপ্রতিনিধি নিযুক্ত হন। তিনি চাঁদ বিবিকে অসম্মান করেন। তখন চাঁদ বিবি হাজি কিশভার খানের সাহায্য নিয়ে কামাল খানকে আক্রমণ করেন। পলায়নের সময় কামাল খান ধরা পড়েন এবং তার শিরচ্ছেদ করা হয়।

তখন কিশভার খান ইব্রাহিমের রাজপ্রতিনিধি নিযুক্ত হন। ধারাসেওতে আহমেদনগর সুলতানাতের বিরুদ্ধে সংঘটিত এক যুদ্ধে কিশভার খানের বিজাপুর সেনাবাহিনী জয়লাভ করে।বিজয়ের পর কিশভার খান বিজাপুরি সেনাপতিদের সব হাতি তার কাছে সমর্পণ কর‍তে নির্দেশ দেন। হাতিগুলো খুবই দামি ছিল। তাছাড়া, হাতিগুলো ছিল রণকৌশলে সুনিপুণ। তখন বিজাপুরি সেনাপতিরা নতুন ফন্দি আঁটেন। তারা চাঁদ বিবিকে সাথে নিয়ে বাঙ্কাপুরের সেনাপতি মুস্তাফা খানকে সাথে নিয়ে কিশভার খানের বিরুদ্ধে লাগেন। কিশভার খানের গোয়েন্দারা এটি তাকে জানায়। তখন মুস্তাফা খানের বিরুদ্ধে তিনি সৈন্য পাঠান। যুদ্ধে মুস্তাফা খান নিহত হন। এরপর চাঁদ বিবিকে সাতারা দুর্গে বন্দি করেন তিনি। এরপর নিজেকে রাজা ঘোষণা করেন কিশভার খান। কিশভার খান সেনাপতিদের মাঝে অজনপ্রিয় শাসক ছিলেন। হাবশি সেনাপতি ইখলাস খানের আক্রমণে তিনি পলায়ন করেন। গোলচান্দায় মুস্তাফা খানের এক আত্মীয়ের হাতে নিহত হন। এসময় অল্পদিনের জন্য চাঁদ বিবি রাজপ্রতিনিধির দায়িত্ব পালন করেন।

ইখলাস খান এরপর রাজপ্রতিনিধি নিযুক্ত হন। এসময় আহমেদনগরের নিজাম শাহি সুলতান ও গোলচান্দার কুতুব শাহি সুলতান যৌথভাবে বিজাপুর আক্রমণ করেন। এর ফলে ইখলাস খানকে ক্ষমতা ছাড়তে হয় ও দিলাভার খান ১৫৮২ সাল থেকে ১৫৯১ সাল পর্যন্ত রাজপ্রতিনিধির দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. আহমেদনগর সুলতানাত
titleC. আহমেদনগর রক্ষা
titleD. বিজাপুর সুলতানাত
উত্তর: titleD
করণ মালহোত্রা সাহসী ছেলে। ভবিষ্যৎ নিয়ে তার কোনও চিন্তা নেই। নিয়মকানুনের ধারও সে ধরে না। সানা ঠিক করণের বিপরীত। সে মিষ্টি লাজুক একটি মেয়ে, যে সব রকম নিয়মকানুন মেনে জীবন যাপন করে। তাদের স্বভাবের এই বৈপরীত্য সত্ত্বেও দু’জনে প্রেমে পড়ে এবং তার ফলে এক অন্য ধরনের প্রেমকাহিনির সূচনা ঘটে।

বিজ্ঞানী ড. যতিন্দর খান্না জীবনের পনেরো বছর ব্যয় করেছিলেন একটি সময়যান নির্মাণের কাজে। সানা সেই যন্ত্রে চড়ে ২০৫০ সালের মুম্বই শহরে যাওয়ার ইচ্ছা প্রকাশ করে। কিন্তু করণের সঙ্গে বিয়ের আগেই একটি দুর্ঘটনায় তার মৃত্যু ঘটে। সানাকে খুঁজতে অতীতে যেতে চায় করণ। ড. যতিন্দর, করণ ও সানার ভাইবোন রাহুল ও থিয়া ভবিষ্যতের দিকে যাত্রা করে এবং ২০৫০ সালের মুম্বইতে উপস্থিত হয়। ভবিষ্যৎ মুম্বই শহরের উড়ন্ত গাড়ি, হলোগ্রাম, রোবট, ২০০ তলা বাড়ি ইত্যাদি দেখে তারা মুগ্ধ হয়ে যায়।

ভবিষ্যতের মুম্বইতে এসে তাঁদের সঙ্গে আলাপ হয় জিশার। সানাই পরজন্মে এই জিশা। ২০৫০ সালের মুম্বই শহরের জনপ্রিয় গায়িকা জিশার পূর্বজন্মের কথা কিছু মনে ছিল না। কিন্তু করণকে দেখার পর তার কিছু কিছু ঘটনা মনে পড়তে শুরু করে। জিশার চরিত্র সানার ঠিক বিপরীত। সে উদ্ধত, রগচটা ও বিদ্রোহী স্বভাবের মেয়ে এবং ভালোবাসায় তার বিশ্বাস নেই। বাবা-মায়ের মৃত্যুর পর সে একাকীত্বের জীবন যাপন করেছিল, যা তাকে আরও বিষণ্ণ করে তুলেছিল।

করণ ও অন্যেরা ড. হোশি নামে এক ডেমি-গডের হুমকির মুখে পড়ে। করণ জিশাকে প্রেম নিবেদন করলে রক্ষীরা তাকে জিশার কাছ থেকে সরিয়ে দেয়। জিশা প্রথমে করণের সময়ভ্রমণের কথা বিশ্বাস করেনি। কিন্তু সানার ডায়রি পড়ে শেষ পর্যন্ত তার পূর্বজন্মের কথা মনে পড়ে যায়। করণ যখন জিশার কাছে ফিরে আসে, তখন জিশা করণের প্রতি নিজের ভালোবাসার কথা জানিয়ে বলে যে, সে-ই সানা। সময়যানটি হাতানোর জন্য ড. হোশি করণকে বন্দী করার চেষ্টা করে। করণ ও জিশাকে ধরার একটা মরিয়া চেষ্টা করার সময় হোশি পারমাণবিক বর্জ্যে পরিপূর্ণ একটি ট্রাকে পড়ে গিয়ে মারা যায়। সময়যানে চড়ে জিশা ও তার পরিবারের সদস্যদের সঙ্গে করণ ফিরে আসে ২০০৮ সালে। সবাই তাদের প্রিয় সানাকে আবার দেখতে পেয়ে খুশি হয় এবং করণ তাকে প্রেম নিবেদন করে।


সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. প্রযোজনা
titleC. কাহিনি-সারাংশ
titleD. বক্স অফিস
উত্তর: titleC
ব্রুকস ১৮৩৫ সালে মাইন হাউস অফ রিপ্রেজেনটেটিভের সদস্য হিসাবে দায়িত্ব পালন করেন এবং ১৮৩৬ সালে একটি কংগ্রেসীয় নির্বাচনে পরাজিত হন। নির্ববাচ তিনি নিউ ইয়র্ক শহরে চলে যান এবং "নিউইয়র্ক ডেইলি এক্সপ্রেস" প্রতিষ্ঠা করেন, সেখানে তিনি বাকি অংশের প্রধান সম্পাদক ছিলেন। তিনি ১৮৪৮ সালে নিউইয়র্ক রাষ্ট্রসভার (নিউ ইয়র্ক কো, ১৬ তম) সদস্য ছিলেন।

তিনি ৩১তম এবং ৩২তম কংগ্রেসের একজন হুইগ হিসাবে নির্বাচিত হয়েছিলেন (৪ মার্চ ১৮৪৯ - ৩ মার্চ ১৮৫৩)। তিনি ১৮৫২ সালে পুনর্নির্বাচনের প্রতিযোগিতায় হেরে যান। পরে সাংবাদিকতায় ফিরে যান।

ব্রুকস ৩৮তম কংগ্রেসে ডেমোক্র্যাট হিসাবে নির্বাচিত হয়েছিলেন। সেখানে তিনি ৪ মার্চ ১৮৬৩ সাল থেকে ৩ মার্চ ১৮৬৫ পর্যন্ত দায়িত্ব পালন করেন । তিনি বিতর্কিত নির্বাচনের পরে তিরিশ-নবম কংগ্রেসের সদস্য নির্বাচিত হিসাবে শংসাপত্রাদি উপস্থাপন করেছিলেন; তিনি ৪ মার্চ ১৮৬৫ ৭ এপ্রিয় ১৮৬৬ অবধি দায়িত্ব পালন করেছিলেন। তাঁর স্থলাভিষিক্ত হন উইলিয়াম ই ডজ, যিনি নির্বাচনে প্রতিদ্বন্দ্বিতা করেছিলেন এবং জয়লাভ করেছিলেন।

১৮৬৬ সালে, ব্রুকস চল্লিশতম কংগ্রেসে এবং পরবর্তী তিনজন কংগ্রেসের একজন ডেমোক্র্যাট নির্বাচিত হয়েছিলেন। ১৮৭৩সালে তাঁর মৃত্যুর আগ পর্যন্ত তিনি কংগ্রেসের সদস্য ছিলেন।

ব্রুকস ১৮৬৭ সালে নিউইয়র্ক রাজ্যের সাংবিধানিক সম্মেলনের সদস্য হিসাবে দায়িত্ব পালন করেছিলেন। একই বছর তিনি ইউনিয়ন প্যাসিফিক রেলপথের একজন সরকারী পরিচালক নিযুক্ত হন।

আমেরিকার মুভিলিয়ার কেলেঙ্কারি সংক্রান্ত মামলায়, ঘুষ দেওয়ার চেষ্টা করার জন্য, ব্রুকসকে ২৭ ফেব্রুয়ারি, ১৮৭৩ সালে হাউস অফ রিপ্রেজেন্টেটিভ কর্তৃক সেন্সর করা হয়েছিল।

সঠিক অনুচ্ছেদ শিরোনাম কোনটি?
titleA. রাজনীতি
titleB. মৃত্যু
titleC. সাংবাদিকতা
titleD. কর্ম জীবন
উত্তর: titleA
একাডেমিয়া সিনিকা সহ তাইওয়ানের ২৪টি বিশ্ববিদ্যালয়ের মূল ক্যাম্পাস তাইপেতে অবস্থিত। একাডেমিয়া সিনিকা হল তাইওয়ানের আন্তর্জাতিক স্নাতক কোর্স পরিচালনাকারী প্রতিষ্ঠান। ন্যাশনাল তাইওয়ান ইউনিভার্সিটি (এনটিইউ) ১৯২৮ সালে জাপানী উপনিবেশিক শাসনামলে প্রতিষ্ঠিত হয়েছিল। এনটিইউ রাষ্ট্র ও সমাজ বিজ্ঞান বিষয়ে শিক্ষা দান করে। তাইওয়ানের প্যান ব্লু ও প্যান গ্রীন আন্দোলন এখান থেকেই শুরু হয়েছিল।


সঠিক অনুচ্ছেদ শিরোনাম কোনটি?
titleA. প্রশাসন
titleB. জনসংখ্যা
titleC. শিক্ষা
titleD. ক্রীড়া
উত্তর: titleC
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। কাঁসাই হল্ট রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

কাঁসাই হল্ট রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. পরিকাঠাম
titleB. অবস্থান
titleC. ইতিহাস
titleD. বৈদ্যুতীকরণ
উত্তর: titleA
১৯২৬ খ্রিষ্টাব্দে মানিক বন্দ্যোপাধ্যায় মেদিনীপুর জেলা স্কুল থেকে প্রবেশিকা পরীক্ষায় এবং ১৯২৮ খ্রিষ্টাব্দে বাঁকুড়া ওয়েসলিয় মিশন কলেজ থেকে আই.এস.সি. পরীক্ষায় উত্তীর্ণ হন। কলকাতা প্রেসিডেন্সি কলেজে গণিত বিষয়ে অনার্সে ভর্তি হন।

কলেজ ক্যান্টিনে একদিন আড্ডা দেওয়া অবস্থায় এক বন্ধুর সাথে মানিক বাজী ধরেন তিনি তার লেখা গল্প "বিচিত্রা"য় ছাপাবেন। সে সময় কলকাতায় "বিচিত্রা" পত্রিকা ছিল অত্যন্ত বিখ্যাত এবং কেবল নামকরা লেখকেরাই তাতে লিখতেন। বন্ধুর সাথে বাজী ধরে মানিক লিখে ফেললেন তার প্রথম গল্প "অতসী মামী" এবং সেটি বিচিত্রার সম্পাদক বরাবর পাঠিয়ে দেন। গল্পের শেষে নাম সাক্ষর করেন মানিক বন্দ্যোপাধ্যায় হিসাবে। পাঠানোর চার মাস পর বিচিত্রায় ছাপা হয় তার লেখা। প্রকাশের সাথে সাথেই গল্পটি পাঠকপ্রিয়তা অর্জন করে। মানিক বন্দ্যোপাধ্যায় নামটি পরিচিত হয়ে ওঠে বাংলা সাহিত্যাঙ্গনে। এরপর থেকে বিভিন্ন পত্র-পত্রিকায় লেখা পাঠাতে থাকেন মানিক। সাহিত্যচর্চায় মনোনিবেশের ফলে তার একাডেমিক পড়াশুনার ব্যাপক ক্ষতি হয়; শেষাবধি শিক্ষাজীবনের ইতি ঘটে। সাহিত্য রচনাকেই তিনি তার মূল পেশা হিসেবে বেছে নেন।

পত্রিকার সহসম্পাদক হিসেবে কাজ করেন। ১৯৩৯ খ্রিষ্টাব্দে তিনি একটি প্রেস ও প্রকাশনা সংস্থা প্রতিষ্ঠা করেন যা কিছুদিনের মধ্যেই বন্ধ হয়ে যায় ।১৯৪৩ খ্রিষ্টাব্দে মানিক কয়েকমাস একটি সরকারি পদে অধিষ্ঠিত ছিলেন।

১৯৩৮ খ্রিষ্টাব্দে সুরেন্দ্রনাথ চট্টোপাধ্যায়ের মেয়ে কমলা দেবীর সঙ্গে তার বিয়ে হয়। ১৯৪৪ খ্রিষ্টাব্দে মানিক বন্দ্যোপাধ্যায় ভারতীয় কমিউনিস্ট পার্টিতে যোগ দেন। এ সময় থেকে তার লেখায় কম্যুনিজমের প্রভাব লক্ষ্য করা যায়। ১৯৪৬ সালে প্রগতি লেখক সংঘের যুগ্ম-সম্পাদক নির্বাচিত হন।

১৯৪৬ খ্রিষ্টাব্দে ভারতের দাঙ্গা-বিরোধী আন্দোলনে ভূমিকা রাখেন এবং ১৯৫৩ খ্রিষ্টাব্দে প্রগতি লেখক ও শিল্পী সম্মেলনে সভাপতিত্ব করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. শিক্ষাজীবন
titleC. সাহিত্য
titleD. প্রারম্ভিক জীবন
উত্তর: titleB
সরকারী প্রাথমিক বিদ্যালয় ৭৬টি
বেসরকারী প্রাথমিক বিদ্যালয় ৪১টি
কমিউনিটি প্রাথমিক বিদ্যালয় ১৪টি
জুনিয়র উচ্চ বিদ্যালয় ২টি
উচ্চ বিদ্যালয় (সহশিক্ষা) ২৮টি
উচ্চ বিদ্যালয় (বালিকা) ০৪টি
দাখিল মাদ্রাসা ১৫টি
আলিম মাদ্রাসা ০৪টি
ফাজিল মাদ্রাসা ০১টি
কামিল মাদ্রাসা নাই
কলেজ (সহপাঠ) ৮টি (কারিগরী-৪)
কলেজ (বালিকা) ০১টি
শিক্ষার হার ৫৯.১৫%
পুরুষ ৩৮.১৫%
মহিলা ২১% 

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. শিক্ষা
titleC. কৃষি
titleD. ইতিহাস
উত্তর: titleB
শীতলা পূজা ব্রাহ্মণ ও পূজারী উভয়ই পরিচালনা করেন। শীত ও বসন্তের শুকনো মরসুমে শীতলা অষ্টমী নামে খ্যাত এই দিনটিতে প্রধানত তাঁর পূজা হয়।

তবে পুরোবাংলায় শুধু ফাল্গুন নয় চৈত্র মাসেও মঙ্গলবার, শনিবার শীতলা পূজা হয়।হাওড়ার শ্যামপুরের শিবগঞ্জ গ্রাম ও কলকাতার বেলেগাছার শ্রী শ্রী শীতলা মন্দিরে সারা চৈত্র মাস ধুমধাম করে পূজা হয়।হুগলী জেলার খানাকুল থানার রঞ্জিৎবাটী কেটেদল গ্রামের শীতলা ও মনসা মাতা মন্দিরের পূজা প্রায় সাড়ে তিনশো বছরের পুরনো ।শীতলা মায়ের পূজা তিন দিন ধরে চলে মায়ের মন্দিরে,এই পুজোর আগের দিনে মায়ের জাগরন গান হয়,তার পরের দিন রুপনারায়ন নদী থেকে জল এনে শীতলা মায়ের মন্দিরে ঢালা হয়,এরপর হয় দণ্ডী কাটা,মায়ের আরতি হয়,ধুনো পুরানো মাধ্যম দিয়ে চলে শীতলা মায়ের পূজা,শীতলা মায়ের পূজা গোটা গ্রামের নিয়ে শুরু হয়,এবং পূজা দেখার জন্য বহু দূর দূরান্ত থেকে ভক্তরা সমাগম হয় মায়ের মন্দিরে।দক্ষিণ সুন্দরবনের শীতলা মন্দির বা কাঁকড়া মায়ের মন্দিরে সাত দিন ধরে মা শীতলার পূজা হয়।এ সময় মেলা বসে।মায়ের ভোগে দেয়া হয় কাঁকড়া,মাছ,সবজি।এ মন্দিরে সপ্তাহে দু দিন মার পূজা হয় ।

মা শীতলার পুজোর জন্য অনেক আরতি সংগ্রহ ও স্তুতি রয়েছে। এর মধ্যে কয়েকটি হলেন শ্রী শীতলা মাতার চল্লিশা, শীতলা মায়ের আরতি এবং শ্রী শীতলা মাতা অষ্টক।

সঠিক অনুচ্ছেদ শিরোনাম কোনটি?
titleA. নাম এবং রূপগুলি
titleB. শীতলা মাতার স্নানযাত্রা
titleC. গল্প
titleD. শীতলা পূজা
উত্তর: titleD
মদিনার নিকটস্থ বিদ্রোহীরা দুইটি স্থানে সমবেত ছিল। এর একটি হল মদিনার ৭২ মাইল উত্তর পূর্বে আবরাক ও ২৪ মাইল পূর্বে যুকিসা। বনু গাতাফান, হাওয়াজিন ও তায়ি গোত্র এতে নিয়োজিত ছিল। আবু বকর প্রতিপক্ষ গোত্রগুলোর কাছে ইসলামের প্রতি অনুগত ও জাকাত প্রদান অব্যাহত রাখার আহ্বান জানিয়ে দূত প্রেরণ করেন।

উসামার বাহিনী যাত্রা করার এক বা দুই সপ্তাহ পর লড়াই করার জন্য অল্প সেনা আছে জানতে পেরে বিদ্রোহী গোত্রগুলো মদিনাকে ঘিরে ফেলে। ইতিমধ্যে স্বঘোষিত নবী তুলায়হা যুকিসার বিদ্রোহীদের শক্তিবৃদ্ধি করে। ৬৩২ সালের জুলাইয়ের তৃতীয় সপ্তাহে বিদ্রোহী সেনারা যুকিসা থেকে থেকে যুহুসার দিকে যাত্রা করে। এখান থেকে তারা মদিনা আক্রমণের প্রস্তুতি নিতে থাকে।

আবু বকর তাদের ব্যাপারে গোয়েন্দা রিপোর্ট পান এবং তাৎক্ষণিকভাবে মদিনার প্রতিরক্ষার জন্য তৈরী হন। মূল সেনাবাহিনী উসামার নেতৃত্ব মদিনার বাইরে থাকায় আবু বকর প্রধানত মুহাম্মদ এর নিজ গোত্র বনু হাশিম থেকে লড়াইয়ের জন্য লোক সংগ্রহ করেন। এই বাহিনী আলি ইবনে আবি তালিব, তালহা ইবনে উবাইদুল্লাহ ও জুবায়ের ইবনুল আওয়ামের মত অটল ছিল। এদের প্রত্যেককে নবগঠিত সেনাবাহিনীর এক তৃতীয়াংশের দায়িত্ব দেয়া হয়। বিদ্রোহীরা কিছু করার পূর্বে আবু বকর তাদের উপর আক্রমণ চালান এবং তাদেরকে যুহুসায় তাদের ঘাটিতে ফেরত পাঠান।

পরের দিন আবু বকর মূল সেনাবাহিনীর সাথে মদিনা থেকে অগ্রসর হন এবং যুহুসার দিকে এগিয়ে যান। আরোহী উটের সবগুলোই উসামার সাথে থাকায় তার সাথে স্বল্প দক্ষতার উট ছিল। সেনারা এই উটগুলোই ব্যবহার করে। এসকল উট যুদ্ধের প্রশিক্ষণপ্রাপ্ত ছিল না। বিদ্রোহী নেতা হিবাল মুসলিমদের উপর আচমকা আক্রমণ করলে উটগুলো চমকে যায় এবং মুসলিমদের পিছু হটতে হয়। বিদ্রোহীরা কিছুদিন পূর্বে হারান তাদের ঘাঁটি পুনরায় দখল করে নেয়। মদিনায় আবু বকর পুনরায় সেনাবাহিনী সংগঠিত করেন এবং রাতের বেলা তাদের উপর আক্রমণ করেন। বিদ্রোহীরা যুহুসা থেকে যুকিসার দিকে পিছু হটে। সকালে আবু বকর যুকিসার দিকে সৈন্য চালনা করেন। বিদ্রোহীরা পরাজিত হয়। ৬৩২ সালের ১ আগস্ট যুকিসা দখল করা হয়।

পরাজিত বিদ্রোহী গোত্রগুলো আবরাকের দিকে পিছু হটে। এখানে গাতাফান, হাওয়াজিন ও তায়ি গোত্রের লোকেরা জমায়েত হয়েছিল। বাড়তি সৈনিকদের আন নুমান ইবনে মাকারিনের অধীনে রেখে আবু বকর বাকিদের নিয়ে মদিনায় ফিরে আসেন। ৬৩২ সালের ৪ আগস্ট উসামার বাহিনী মদিনায় ফিরে আসে। তারা ৪০ দিন মদিনার বাইরে ছিল।

আবু বকর উসামার সেনাদের মদিনায় বিশ্রাম নেয়ার আদেশ দেন এবং বিদ্রোহীদের সাথে লড়াই করার জন্য তাদের অস্ত্রসজ্জিত করেন। ইতিমধ্যে ৬৩২ সালের আগস্টের দ্বিতীয় সপ্তাহে আবু বকর তার সেনাবাহিনীসহ যুকিসার দিকে অগ্রসর হন। নুমান ইবনে মাকরানের অধীন সেনাদের নিজের কমান্ডে এনে তিনি আবরাকের দিকে অগ্রসর হন। বিদ্রোহীরা পিছু হটে এখানে জমায়েত হয়েছিল। তিনি তাদের পরাজিত করেন। বাকি বিদ্রোহীরা বুজাকার দিকে পিছু হটে। তুলায়হা এখানে তার বাহিনীসহ সামিরা থেকে এসেছিল।

সঠিক অনুচ্ছেদ শিরোনাম কোনটি?
titleA. মদিনার প্রতিরক্ষা
titleB. হাদরামাওত
titleC. অভিযান
titleD. ওমান
উত্তর: titleA
"হিমু" চরিত্রের আসল নাম হিমালয়। এ নামটি রেখেছিলেন তার বাবা। লেখক হিমুর বাবাকে বর্ণনা করেছেন একজন বিকারগ্রস্ত মানুষ হিসেবে; যার বিশ্বাস ছিল ডাক্তার, ইঞ্জিনিয়ার যদি প্রশিক্ষণ দিয়ে তৈরি করা যায় তবে একইভাবে মহাপুরুষও তৈরি করা সম্ভব। তিনি মহাপুরুষ তৈরির জন্য একটি বিদ্যালয় তৈরি করেছিলেন যার একমাত্র ছাত্র ছিল তার সন্তান হিমু। হিমুর পোশাক হল পকেটবিহীন হলুদ পাঞ্জাবী। হলুদ বৈরাগের রঙ বলেই পোশাকের রং হলুদ নির্বাচিত করা হয়েছিল। ঢাকা শহরের পথে-পথে উদ্দেশ্যহীনভাবে ঘুরে বেড়ানো তার কর্মকাণ্ডের মধ্যে অন্যতম। উপন্যাসে প্রায়ই তার মধ্যে আধ্যাত্মিক ক্ষমতার প্রকাশ দেখা যায়। যদিও হিমু নিজে তার কোন আধ্যাত্মিক ক্ষমতার কথা স্বীকার করে না। হিমুর আচার-আচরণ বিভ্রান্তিকর। বিভিন্ন পরিস্থিতিতে তার প্রতিক্রিয়া অন্যদেরকে বিভ্রান্ত করে, এবং এই বিভ্রান্ত সৃষ্টি করা হিমুর অত্যন্ত প্রিয় একটি কাজ। প্রেম ভালবাসা উপেক্ষা করা হিমুর ধর্মের মধ্যে পড়ে। কোন উপন্যাসেই কোন মায়া তাকে কাবু করতে পারে নি। মায়াজালে আটকা পড়তে গেলেই সে উধাও হয়ে যায়।

হিমু উপন্যাসে সাধারণত হিমুর কিছু ভক্তশ্রেণীর মানুষ থাকে যারা হিমুকে মহাপুরুষ মনে করে। এদের মধ্যে হিমুর ফুপাতো ভাই বাদল অন্যতম। মেস ম্যানেজার বা হোটেল মালিক- এরকম আরও কিছু ভক্ত চরিত্র প্রায় সব উপন্যাসেই দেখা যায়। এছাড়াও কিছু বইয়ে বিভিন্ন সন্ত্রাস সৃষ্টিকারী ও খুনি ব্যক্তিদের সাথেও তার সু-সম্পর্ক ঘটতে দেখা যায়। হিমুর একজন বান্ধবী রয়েছে, যার নাম রূপা; যাকে ঘিরে হিমুর প্রায় উপন্যাসে রহস্য আবর্তিত হয়। নিরপরাধী হওয়া সত্ত্বেও সন্দেহভাজন হওয়ায় হিমু অনেকবার হাজতবাস করেছে এবং বিভিন্ন থানার ওসি ও সেকেন্ড অফিসারের সাথে তার বন্ধুত্বপুর্ণ সম্পর্ক গড়ে উঠে।

সঠিক অনুচ্ছেদ শিরোনাম কোনটি?
titleA. জীবন যাপন
titleB. শিক্ষা
titleC. উপস্থিতি
titleD. চরিত্র পরিচয়
উত্তর: titleD
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।

এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৩৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৩৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪০ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪৪ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪৫ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।

সঠিক অনুচ্ছেদ শিরোনাম কোনটি?
titleA. ইতিহাস
titleB. ফলাফল
titleC. বিধানসভা কেন্দ্রগুলি
titleD. বর্তমান ও প্রাক্তন বিজয়ী সাংসদদের তালিকা
উত্তর: titleC
আফ্রিকা মহাদেশসহ বিশ্বের অন্যান্য স্থানে "পিসকিপিং ইংলিশ" শিরোনামে অত্যন্ত গুরুত্বপূর্ণ এবং সহায়ক উপকরণ হিসেবে ব্রিটিশ কাউন্সিলের ইংরেজি ভাষা শিক্ষার কার্যক্রম পরিচালনা করছে। এটি বিদেশ এবং কমনওয়েলথভূক্ত দেশগুলোর কার্যালয় ও যুক্তরাজ্যের প্রতিরক্ষা মন্ত্রণালয়ের মাধ্যমে সামরিক কার্যক্রমে নিয়োজিত কর্মকর্তা-কর্মচারীদেরকে ইংরেজি ভাষার উপর দক্ষতা নিরূপণে কাজ করছে যা পিসকিপিং ইংলিশ প্রজেক্ট বা পিইপি নামে পরিচিত।
এ পর্যন্ত পিইপি'র মাধ্যমে বিশ্বব্যাপী সামরিক ও পুলিশ বাহিনীতে কর্মরত প্রায় পঞ্চাশ হাজার ব্যক্তিদেরকে শিক্ষা দিয়েছে। তন্মধ্যে এ কার্যক্রম লিবিয়া, ইথিওপিয়া এবং জর্জিয়ায়ও চালু রয়েছে। পিসকিপিং ইংলিশ প্রজেক্ট বা পিইপি ব্রিটিশ কাউন্সিল এবং যুক্তরাজ্য সরকারের বৈশ্বিক সাংঘর্ষিক প্রতিরোধ তহবিলের মাধ্যমে পরিচালিত হয়।

সঠিক অনুচ্ছেদ শিরোনাম কোনটি?
titleA. রাশিয়ায় পরিচালনাগত সমস্যা
titleB. প্রধানমন্ত্রীর বৈশ্বিক ফেলোশীপ
titleC. ইতিহাস
titleD. শান্তিরক্ষা কার্যক্রমে ইংরেজি
উত্তর: titleD
"স্বাধীনতা সংগ্রাম" ভাস্কর্যটি বাঙালি জাতির গৌরবোজ্জ্বল সংগ্রামের ইতিহাসকে ধারণ করে নির্মিত। এ ভাস্কর্যটি মহান ভাষা অন্দোলন থেকে শুরু করে ৬৬-র স্বাধিকার আন্দোলন, ৬৯-এর গণঅভ্যুত্থান, ৭১-এর ৭ই মার্চ বঙ্গবন্ধু শেখ মুজিবুর রহমানের স্বাধীনতা সংগ্রামের আহ্বান, ২৫শে মার্চের কালরাত্রি, ২৬শে মার্চ বঙ্গবন্ধু কর্তৃক স্বাধীনতা ঘোষণা, ১৬ ডিসেম্বর চূড়ান্ত বিজয় অর্জনের বিষয় তুলে ধরা হয়েছে। প্রতিটি আন্দোলনে নিহত হয়েছেন এমন ১৮ জন শহীদের মুখাবয়ব দিয়ে পুরো ভাস্কর্য নির্মিত। সবার নিচে ভাষা শহীদের ভাস্কর্য এবং সবার উপরে বঙ্গবন্ধুর ভাস্কর্য। এ ভাস্কর্যে আরো তুলে ধরা হয়েছে লক্ষ প্রাণের বিনিময়ে অর্জিত স্বাধীনতার প্রতীক আমাদের লাল সবুজের পতাকা।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. স্থাপত্য তাৎপর্য
titleD. স্থাপত্য বর্ণনা
উত্তর: titleC
তিনি চার পুত্র ও তিন কন্যার পিতা ছিলেন নামগুলি হল- রাজেন্দ্র নারায়ণ, জিতেন্দ্র নারায়ণ, ভিক্টর নৃত্যেন্দ্র নারায়ণ, হিতেন্দ্র নারায়ণ এবং কন্যা প্রতিভা দেবী, সুধীরা দেবী এবং সুকৃতি দেবী। পরে তার পুত্র রাজেন্দ্র নারায়ণ ও জিতেন্দ্র নারায়ণ পরে কুচবিহারের মহারাজা হন। গায়ত্রী দেবী ও ইলা দেবী তার পুত্র জিতেন্দ্র নারায়ণের মেয়ে।

সঠিক অনুচ্ছেদ শিরোনাম কোনটি?
titleA. পরিবার
titleB. মৃত্যু
titleC. স্মৃতি
titleD. শৈলী
উত্তর: titleA